יעקב אליאשברג

יעקב אליאשברג (באנגלית: Yakov Eliashberg; ברוסית: Яков Матвеевич Элиашберг; נולד ב-11 בדצמבר 1946) הוא מתמטיקאי יהודי-אמריקאי, יליד ברית המועצות.

קורות חיים
יעקב אליאשברג נולד בשנת 1946 בלנינגרד שבברית המועצות. אחיו הוא הפיזיקאי התאורטי גרסים אליאשברג. בשנת 1972 קיבל תואר דוקטור מאוניברסיטת לנינגרד בהנחייתו של ולדימיר רוחלין, ובשנים 1972–1979 לימד באוניברסיטת סיקטיווקאר של רפובליקת קומי.

עקב היותו "סירובניק" נאלץ לעזוב את האוניברסיטה, ובשנים 1980–1987 עבד כראש קבוצת פיתוח תוכנה.

בשנת 1988 עבר לארצות הברית, ומאז 1989 הוא פרופסור למתמטיקה באוניברסיטת סטנפורד.

פרסים והוקרה 
 בשנת 1972 קיבל את פרס החברה למתמטיקה לנינגרד.
 בשנים 1986, 1998 ו-2006 נאם בקונגרס הבינלאומי של המתמטיקאים.
 בשנת 1995 זכה במלגת גוגנהיים.
 בשנת 2001 הוענק לו פרס אוסוולד ובלן בגאומטריה מטעם האגודה האמריקאית למתמטיקה על עבודתו בטופולוגיה סימפלקטית.
 בשנת 2002 נבחר לאקדמיה הלאומית למדעים של ארצות הברית.
 בשנת 2009 קיבל תואר דוקטור לשם כבוד מ-ENS ליון ובשנת 2017 דוקטור לשם כבוד מאוניברסיטת אופסלה.
 בשנת 2012 נבחר לעמית האגודה האמריקאית למתמטיקה.
 בשנת 2016 זכה בפרס קראפורד במתמטיקה מהאקדמיה המלכותית השוודית למדעים על פיתוח טופולוגיה של מגע וטופולוגיה סימפלקטית וגילויים פורצי דרך של תופעות קשיחות וגמישות.
 בשנת 2020 זכה, יחד עם סיימון דונלדסון, בפרס וולף במתמטיקה, "על תרומתם לגאומטריה דיפרנציאלית וטופולוגיה."

קישורים חיצוניים

הערות שוליים 

בוגרי אוניברסיטת סנקט פטרבורג
טופולוגים יהודים
זוכי מלגת גוגנהיים
יהודים עמיתי האגודה האמריקאית למתמטיקה
יהודים חברי האקדמיה הלאומית למדעים של ארצות הברית
מתמטיקאים יהודים רוסים
מתמטיקאים יהודים אמריקאים
סגל אוניברסיטת סטנפורד
סנקט פטרבורג: אישים
זוכי פרס וולף למתמטיקה
מקבלי תואר דוקטור לשם כבוד מאוניברסיטת אופסלה
אמריקאים שנולדו ב-1946